钦定古今图书集成/明伦汇编/闺媛典/第319卷 > 皇清五十二 > 徐文迁妻王氏
## 钦定古今图书集成/明伦汇编/闺媛典/第319卷 > 皇清五十二 > 徐文迁妻王氏

按《钱塘县志》：“王氏，太平坊徐文迁妻。年十九，适文迁。二十八而文迁没，子甫三岁，门户零落。逮子年四十，见两孙而卒。” 康熙十八年有

诏“建坊。”

===吴汉翀妻姚氏===

按《钱塘县志》：“姚氏，吴汉翀妻。翀少好学，受知于吴宫詹。初连举三女，谋置妾，妾方娠而汉翀没，弥月复举一女，姚抚之哭几绝。营葬龙泓，雪深颇碍车，姚祷于天，天忽开霁，雪消。己丑，梦神语曰：‘明岁尔应谢世。乃跪请曰：‘妾死无憾，但舅年老无子，愿假岁月以终舅年’。神许之。及舅殁，为立族子承祧。越一年，又梦神至’” 曰：“尔愿遂矣。” 诘朝无疾卒，时年六十三，守节三十馀年。